Pılemoriye
Pılemoriye, fekanê binan de Pulemuriye (be Usmanıcki: قوزيجان / Kuzucan, be Tırki: Pülümür, Ermenki: Plurmorri Բլուրմոռի) qezay Dêsımia, sûka Mamekiye ra 67 km dûria. Hetê rocvetışi (şerqi) de Çolig(Bingol), zımey (şımali) de Erzıngan, veroci (cenubi) de qezay Nazmiya û rocawani (ğerbi) de qezay Pulur/Vacuğe estê.

Namey Pılemoriye wıni (heni) aseno ke Ermenki (ê rocawani) ra yeno: plur բլուր "tum, tepe" (Namey qezay Puluri zi na çekuye ra yeno) û morri մոռի "dırrıka siae", yanê "tumê dırrıka siyaye". Tayinan çım de Pılemoriye Zazaki Pulê Muriye ra yeno; her çıqas ke mumkıno wıni (heni) zi bo, labelê bes delil çıniyo, feqet be qenat kokê kelımanê "plur" û "morri" Ermenkiyo.

Şarê Pılemoriye hema hema pêro Elewiyê û Zazaki qısey kenê, 2-3 dewan de Tırki zi qısey beno.

Reqımê Pılemoriye 1650 metreyo. Pılemuriye de zaf koyê berzi estê. 
Ninan ra... 
 Bağıre (Tırki: Bağır Paşa Dağı, 3287 m)
 Koyê Mercani (Tırki: Mercan Dağları 3000 m.)
 Koyê Muzıri (Tırki: Munzur Dağı)

Pılemoriye de zaf çhem û çımey hêniyan estê. 
Nê çheman ra... 
 Çhemê Pılemuriye (Tırki: Pülümür Çayı)
 Çhemê Qeregoli (Tırki: Karagöl Çayı)
 Çhemê Perginiye (Tırki: Kırklar Çayı)
 Awa Çekemi (Tırki: Çekem Suyu)
 Awa Aşkirege (Tırki: Kocatepe Suyu)

Namey çımey hêniyan ki nêyê: 
 Tekepınarı (dewa Gobırge de)
 Beyaz Su (dewa Qeregol'i de)
 Hêniyo Pil (dewa Şêneke de)
 Sıtmapınar (mala Gomu de)
 Bent Çeşmesi ( dewa Mazra Sılêmanu de)
 Bağır Çeşmesi (dewa Pêrginiye de)
 Çewres çıme (nahiya Seteriye, Wareyanê Bêbıni (Bêvın) de)
 Karagöz Çeşmesi (dewa Gurk'i de)

Qezay Pılemoriye de merkez ra piya panc nahiyey estê. Namey nê nahiyan nayo:

 Merkezê Pılemuriye
 Pırdo Sur
 Deşte
 Usdam
 Seteriye

Tabii ke nê nahiyan de ki zaf dewi û mezrey estê. Namey nê dewan û mezran zi nayo:

Dewê Pılemoriye

Nıfus

Gıreyê teberi 
 Qezê Pılemoriye
 Dewê ma

Çımey 
 
 
 

Pılemoriye